Alice Munro

Bha **Alice Ann Munro** *née* **Laidlaw** (rugadh 10 an t-Iuchar 1931, chaochail 13 an Cèitean 2024) na sgrìobhadair Canadianach a sgrìobh ann am Beurla.

Choisinn i iomadh duais, nam measg an Duais Nobel ann an Litreachas ann an 2013.

## Eachdraidh a Beatha

### Tràth sa beatha

Rugadh Munro leis an ainm Alice Ann Laidlaw ann an Wingham, Ontario. Bha tuathanas le madaidhean agus mincean aig a h-athair, Robert Eric Laidlaw. B' e tidsear sgoile a bh' anns a màthair, Anne Clarke Laidlaw (*née* Chamney).

Thòisich i a' sgrìobhadh nuair a bha i na deugaire. Ann an 1950, fhad's a bha i a' dèanamh Beurla aig Oilthigh Western Ontario, dh'fhoillsich i a ciad sgeulachd, "The Dimensions of a Shadow". Dh'fhàg i an oilthigh nuair a phòs i agus dh'imrich i a Columbia Bhreatannach far an do chuir i bùth leabhraichean air dòigh leis an duine aice. 

Bha i pòsta aig James Munro bho 1951 gu 1972 agus aig Gerald Fremlin bho 1976 gu àm a bhàis ann an 2013. Bha triùir chloinne aice. 

## Sgrìobhaidhean

Tha Munro ainmeil airson a cuid sgeulachdan goirid. Thathar ag ràdh gun tug i buaidh mhòr air structar an sgeulachd goirid ann am Beurla leis mar a bhios an t-àm a' gluasad air ais is air adhart anns na sgeulachdan. Mar as tric, tha a cuid ficsean stèidhichte ann an sgìre far an deach a h-àraich, sgrìre Huron air taobh an iar-dheas Ontario. 

Thuirt i gun tug na sgrìobhadairean seo buaidh oirre: William Maxwell, Eudora Welty, John Updike, Carson McCullers, Katherine Anne Porter, Flannery O'Connor, James Agee, Cheever, Joyce Carol Oates, Peter Taylor, William Trevor, Edna O'Brien, Richard Ford.

## Duaisean
Ann an 2009, bhuannaich i am Man Booker International Prize airson a cuid saothair gu lèir.

* Bhuannaich i trì tursan Duais an Governor General an Canada airson ficsean (1968, 1978, 1986). 
* 1996 Duais Marian Engel bhon Urras Sgrìobhadairean Chanada Writers' Trust of Canada
* 1998 Duais Giller (& 2004)
* 2004 *Rogers Writers' Trust Fiction Prize* airson an leabhar *Runaway*.
* 2009 Duais Eadar-nàiseanta Man Booker 
* 2013 Duais Nobel ann an Litreachas

## Clàr-leabhraichean

### Leabhraichean de sgeulachdan goirid
* 1968 *[[Dance of the Happy Shades]]* – (bhuannaich Duais an Governor General)
* 1971 *[[Lives of Girls and Women]]* 
* 1974 *[[Something I've Been Meaning to Tell You]]*
* 1978 *[[Who Do You Think You Are?]]* – (bhuannaich Duais an Governor General; cuideachd fon ainm *[[The Beggar Maid]]*)
* 1982 *[[The Moons of Jupiter]]* – (ainmeachadh airson Duais an Governor General)
* 1986 *[[The Progress of Love]]* – (bhuannaich Duais an Governor General)
* 1990 *[[Friend of My Youth]]* – (bhuannaich Duais Leabhar Trillium)
* 1994 *[[Open Secrets]]* – (ainmeachadh airson Duais an Governor General)
* 1998 *[[The Love of a Good Woman]]* – (Duais Giller)
* 2001 *[[Hateship, Friendship, Courtship, Loveship, Marriage]]* – (ath-chlò-bhualadh mar *Away From Her*)
* 2004 *[[Runaway]]* – (Duais Giller agus Duais Urrais Sgrìobhadairean Rogers airson ficsean)
* 2006 *[[The View from Castle Rock]]* 
* 2009 *[[Too Much Happiness]]* 
* 2012 *[[Dear Life (book)|Dear Life]]*

### Cruinneachaidh de sgeulachdan goirid
* 1996 *Selected Stories* 
* 2003 *No Love Lost* 
* 2004 *[[Vintage Munro]]* 
* 2006 *Alice Munro's Best: A Selection of Stories* - le roimh-ràdh le Margaret Atwood
* 2011 *New Selected Stories*
* 2014 *Lying Under the Apple Tree. New Selected Stories*

## Iomraidhean


Roinn-seòrsa:Sgrìobhadairean Canèideanach
Roinn-seòrsa:Daoine à Canada